**35a Nit de l’Esport**

**El patinador Nil Llop i la triatleta Sofia Aguayo, reconeguts com a millors esportistes masculí i femení del Prat**

**S’han reconegut les persones i entitats locals que més han destacat pels seus èxits i aportacions al món de l’esport en les 12 categories següents: esportista femení i masculí (general i menor de 16 anys en ambdós casos), esportista i equip en jocs escolars, equip federat, entitat esportiva per la promoció de l’esport, AMPA o centre d’educació per la promoció de l’esport, tècnic/a esportiva, esportista amb discapacitat física i/o sensorial i esportista amb discapacitat intel·lectual.**

**L’alcalde del Prat, Lluís Mijoler, i la tinenta d’alcalde de Benestar i Salut i regidora d'Activitat Física i Esport, Débora García, han estat els encarregats de lliurar els premis als millors esportistes i entitats esportives de les dues darreres temporades 2019/20 i 2020/21. Els dos darrers anys, l’acte no s’havia pogut celebrar per la pandèmia.**

El Cèntric Espai Cultural ha acollit aquest divendres 25 de març [la 35a Nit de l’Esport](https://www.elprat.cat/esports/actes-esportius/35a-nit-de-lesport-2022). Durant l’esdeveniment, s’ha reconegut les persones i entitats locals que més han destacat pels seus èxits i per la seva tasca de promoció en l’àmbit de l’esport, en 12 categories diferents. En les categories de millor esportista masculí i femení, han estat guardonats el patinador Nil Llop (Club Patí Velocitat El Prat) i la triatleta Sofia Aguayo (Triatló Prat 1994).

Aquesta és la primera Nit de l’Esport que se celebra després de l’inici de la pandèmia. Per això, en aquesta edició, s’ha reconegut els millors esportistes i entitats durant les temporades 2019/20 i 2020/21. El lliurament de premis ha anat a càrrec de l’alcalde del Prat, Lluís Mijoler, i la tinenta d’alcalde de Benestar i Salut i regidora d'Activitat Física i Esport, Débora García. L’acte també ha comptat amb la presència de diversos representants del món de l’esport pratenc i d’altres membres del consistori.

**Els premiats i premiades de les 12 categories**

A més de lliurar els premis a Nil Llop i Sofia Aguayo, s’han entregat els guardons al millor esportista masculí i femení federats menor de 16 anys a Alejandro López (Prat Triatló 1994) i Gisela Berzosa (AE Rítmica Prat Cor Blau), en categoria masculina i femenina, respectivament.

Els guardonats en la resta de categories han estat Lucía Orellana del Club Esportiu Rítmica Pratenc (Millor esportista menor 16 anys en Jocs Escolars), Javier Quiles del Barcelona Universitari Club (Millor esportista amb discapacitat física i/o sensorial), Dani Miret del CB Prat (millor tasca tècnica) i l’equip inclusiu del Club Barcelonista Terlenka (Millor esportista amb discapacitat intel·lectual).

També han estat premiats l’equip aleví de futbol de l’Escola Ramon Llull (Millor equip en Joc Escolars), l’AMPA de l’Escola Josep Tarradellas (Millor AMPA o centre educatiu en la promoció de l’esport), el Club Esportiu Triplay Prat (Millor entitat en la tasca de promoció de l’esport) i el Club Natació Prat (menció especial).

A més, coincidint amb la Nit de l’Esport, s’ha lliurat el premi Delta, que anualment reconeix alguna personalitat o entitat per la seva trajectòria esportiva i que enguany ha estat per a Sandra Gómez, entrenadora del Club Patí Velocitat del Prat. El director de la revista pratenca Delta, Josep Maria Canalias, ha estat l’encarregat de lliurar aquest guardó.

Com en anteriors edicions, per escollir els premiats i premiades de la Nit de l’Esport, en una primera fase, el jurat va fer tres nominacions per categoria. Posteriorment, es va obrir un procés de participació online per tal que la ciutadania decidís finalment quina de les tres nominacions resultava finalment premiada. La taula següent mostra nominats/ades i premiats/ades per categoria.

|  |  |
| --- | --- |
| **Categories** | **Nom esportista****(premis individuals)** |
| **Millor AMPA o centre educatiu** |
| Guanyadora | AMPA Josep Tarradellas |  |
| Nominat/ada | AFA Jacint Verdaguer |  |
| Nominat/ada | AFA Sant Jaume |  |
| **Millor entitat amb millor tasca en promoció esport** |
| Guanyador/a | Club Esportiu Triplay Prat |  |
| Nominat/ada | AE Sporting Alcalà Prat |  |
| Nominat/ada | AE Bàsquet Pratenc |  |
| **Millor equip Jocs Escolars** |
| Guanyador/a | Escola Ramon Llull | Equip aleví de futbol |
| Nominat/ada | Club Esportiu Rítmica Pratenc | Conjunt aleví-B |
| **Millor esportista Jocs Escolars menors de 16 anys** |
| Guanyador/a | Club Esportiu Rítmica Pratenc | Lucia Orellana Becerra |
| Nominat/ada | Escola Ramon Llull | Adrián Castillo Figueras |
| **Millor esportista amb discapacitat física i/o sensorial** |
| Guanyador/a | Barcelona Universitari Club | Javier Quiles Torrebadella |
| Nominat/ada | Gym Studio Fran Martín | Jose Àngel Domínguez López |
| **Millor esportista amb discapacitat intel·lectual** |
| Guanyador/a | Club Barcelonista Terlenka | Equip inclusiu |
| Nominat/ada | Associació de Temps de Lleure Rubricatus | Juan Carlos Barreto Sánchez |
| Nominat/ada | Associació de Temps de Lleure Rubricatus | Daniel Donoso Cañizares |
| **Millor tasca tècnica** |
| Guanyador/a | Club Bàsquet Prat | Dani Miret García |
| Nominat/ada | Club Bàsquet Prat | Daniel Collell To |
| Nominat/ada | AE Rítmica Prat Cor Blau | Miriam Sobrero Ruedas |
| **Categories**  | **Nom esportista** **(premis individuals)** |
| **Millor equip en competició federada** |
| Guanyador/ora | Club Bàsquet Prat | 1r equip sènior A femení |
| Nominat/ada | Club Bàsquet Prat | 1r equip sènior A masculí |
| Nominat/ada | Triatló Prat 1994 | Equip femení absolut |
| **Millor esportista federat menor de 16 anys masculí** |
| Guanyador/a | Prat Triatló 1994 | Alejandro López García |
| Nominat/ada | Pratenc Associació d'Atletisme | Sergi López Hornero |
| Nominat/ada | Club Patí Velocitat El Prat | Sergi Àlvarez Fernàndez |
| **Millor esportista federada menor de 16 anys femení** |
| Guanyador/a | AE Rítmica Prat Cor Blau | Gisela Berzosa Cantarote |
| Nominat/ada | Club Esportiu Triplay Prat | Martina Navarro Galan |
| Nominat/ada | Club Patí Velocitat El Prat | Mònica Seoane Pujol |
| **Millor esportista federat major de 16 anys masculí** |
| Guanyador/a | Club Patí Velocitat El Prat | Nil Llop Izquierdo |
| Nominat/ada | Club Atletisme Hospitalet | Javier Lorente Unión |
| Nominat/ada | Club Natació Barcelona | Carlos Ortíz Martínez |
| **Millor esportista federat major de 16 anys femení** |
| Guanyador/a | Triatló Prat 1994 | Sofia Aguayo Mauri |
| Nominat/ada | Club Patí Velocitat El Prat | Luisa González Salazar |
| Nominat/ada | Pratenc Associació d'Atletisme | Sonia Giménez Borrego |
| **Mencions Especials** |
| Menció 1 | Club Natació Prat | 50è aniversari entitat |